KOMMISSIONEN FOR DE EUROPÆISKE FÆLLESSKABER 
KOM(93)175 endelig udg. 
Bruxelles, den 13. maj 1993 
Forslag til 
RÅDETS BESLUTNING 
om et fællesskabsinitiativ vedrørende 
teknologi for handicappede og ældre (TIDE) 
(1993 - 1994) 
(forelagt af Kommissionen) 
-2-
BEGRUNDELSE 
1. Baggrund 
En af samfundets opgaver er at forbedre livskvaliteten for de mange mennesker 
med funktionsnedsættelser og handicap, der skyldes svækkelse eller aldring, ved 
at hjælpe dem til at føre en mere uafhængig tilværelse, fremme deres 
integrering i samfundet og øge deres kommunikations-, transport-, 
undervisnings-, uddannelses-, beskæftigelses- og fritidsmuligheder. 
I dag kan teknologiske hjælpemidler i høj grad bidrage til at løse denne op­
gave, f.eks. ved at alle borgere får lige adgang til telekommunikation, in­
formation og kontroludstyr. Desværre kan teknologien i sig selv ikke altid løse 
problemet, den kan tværtimod blive en hindring og yderligere grund til 
isolering og fremmedgørelse. Kommissionen har i nogen tid været bekymret for 
disse virkninger af den aktuelle teknologi og den utilstrækkelige indsats i 
Europa for at løse dette problem. Der er mange årsager (af social, økonomisk, 
finansiel, juridisk og teknologisk art) til denne utilstrækkelige eller 
manglende adgang til egnet teknologi, men de fleste skyldes både markedets og 
rehabiliteringsteknologiindustriens struktur. 
Der har været iværksat aktiviteter vedrørende teknologi for handicappede og 
ældre både på nationalt plan og på fællesskabsplan. Her kan f.eks. nævnes 
Fællesskabets forsknings- og teknologiudviklingsprogrammer ESPRIT, RACE, 
TELEMATICS, BIOMED I og BRITE/EURAM II, handlingsprogrammerne HELIOS og HORIZON 
og den samordnede foranstaltning COST 219. Der er kun få budgetmidler til COST 
219-aktiviteter, ESPRIT og RACE beskæftiger sig meget lidt med dette område, og 
HELIOS og HORIZON omhandler ikke teknologifremme. På nationalt plan er det 
igangværende arbejde utilstrækkeligt, og det er nødvendigt med en 
fællesskabsindsats. 
Et første skridt i denne retning blev taget med TIDE (Technology Initiative for 
Disabled and Elderly people)(a). Dette projekt startede i 1991 med et bidrag 
fra fællesskabsbudgettet på 8 mio. ECU og dernæst i 1992 10 mio. ECU. 
Nærværende forslag til en fællesskabsindsats til udvikling og udnyttelse af 
teknologi for handicappede og ældre bygger på resultaterne af TIDE-pilotpro-
jektet. 
Inden for det meget store område, som rehabiliteringsteknologien udgør, 
omfatter det informationsteknologi, telekommunikation, teleinformatik, 
robotteknik og omgivelseskontrol. 
2. Formålet med forslaget 
I Det Europæiske Fællesskab er der i dag omkring 60-80 mio. handicappede eller 
ældre, og befolkningen bliver ældre, fordi folk lever længere og antallet af 
yngre falder. Andelen af personer med funktionsnedsættelser og/ eller svagheder 
på grund af alder vil fortsat stige i hele Fællesskabet. Både forekomsten af 
funktionsnedsættelser og omsorgsomkostningerne pr. indbygger stiger kraftigt 
med alderen. Det anslås, at næsten 70% af de handicappede i dag er 60 år og 
derover. Antallet af personer over 60 år forventes at stige til en ud af fire i 
år 2020. Udgifterne til sundhedsvæsenet vil stige endnu kraftigere. 
Omsorgsbyrden vil både fysisk og økonomisk blive lagt på en stadig mindre andel 
af befolkningen. Det er nødvendigt hurtigt at finde frem til, hvordan man kan 
mindske omsorgsbyrden og forbedre ældres og handicappedes livskvalitet gennem 
en uafhængig tilværelse. 
Rehabiliteringsteknologien kan føre til en uafhængig tilværelse, men den kan 
også bidrage til at nedskære omsorgsomkostningerne. Rehabiliteringsteknologi er 
anvendt teknologi, der direkte stilles til rådighed for ældre og handicappede, 
for at de kan føre en uafhængig tilværelse og deltage i det daglige sociale og 
økonomiske liv. Det er socialt set både rentabelt og ønskeligt at anvende denne 
teknologi, der giver handicappede mulighed for at få en uddannelse og 
(a) Jf. TIDE-pilotprojektet, The Synopses (marts 1992) 
-3-
arbejdsmæssigt bidrage til samfundslivet. 
Rehabiliteringsteknologien tager sigte på et marked, der defineres af behovene 
hos de pågældende forbrugere, nemlig ældre og handicappede. Der er imidlertid 
ingen kontakt mellem de forskellige dele af industrien (f.eks. mellem SMV og 
store virksomheder) og heller ikke nogen sammenhængende struktur for markedet i 
Europa i dag. Især inden for de avancerede teknologisektorer er de fleste 
virksomheder små eller mellemstore (SMV), og de arbejder på forskellige, men 
potentielt beslægtede områder, der tager sigte på regionale eller nationale 
markeder. Det europæiske marked for rehabiliteringsteknologi er i høj grad 
opdelt(b), hvad der skyldes de tekniske områder og sektorer, forskellige 
nationale forskrifter og standarder, forskellige kulturelle normer og de 
forskellige typer handicap (f.eks. syn, hørelse, bevægelighed og kognitive 
funktioner). Et opdelt marked fører til højere priser for de teknologiske 
produkter og begrænser dels produktionsmængden og dermed også midlerne til 
innovation på et område, der teknologisk set bliver mere og mere sofistikeret, 
dels de pågældende virksomheders størrelse. 
Det indre marked gør markedet for rehabiliteringsteknolgi mere tiltrækkende for 
konkurrenter fra USA, hvor en lovgivning om positiv særbehandling har skabt en 
stærk rehabiliteringsteknologiindustri. Samtidig giver etableringen af det 
indre marked en historisk mulighed for at fremme oprettelsen af et effektivt og 
sammenhængende rehabiliteringsteknologimarked i Europa. Der er dog forskellige 
tekniske hindringer, bl.a. den manglende standardisering, der skal overvindes. 
Kommissionen har i samråd med eksperter fra industrien, universiteter og 
brugerorganisationer i medlemsstaterne konkluderet, at anvendelse af avanceret 
teknologi som middel til at skabe lige adgang til telekommunikation, 
information og kontrolsystemer for alle både er et socialt mål, der fremmer 
europæernes integrering og ligeberettigelse, og en ønskelig foranstaltning ud 
fra et industrielt og økonomisk synspunkt. Opdelingen af det europæiske marked, 
knapheden på ressourcer i Fællesskabet, især menneskelige ressourcer, og de 
sociale og økonomiske krav gør det nødvendigt at arbejde sammen på 
fællesskabsplan i overensstemmelse med subsidiaritetsprincippet. I realiteten 
er det størrelsesmæssigt berettiget at gennemføre en fællesskabsforanstaltning, 
da de nationale markeder er for små og meget opdelte, og af hensyn til en 
styrkelse af det indre marked for rehabiliteringsteknologi er det berettiget at 
gennemføre en fællesskabsforanstaltning, samtidig med at det er vanskeligt for 
erhvervslivet at koordinere sin indsats, og den teknologiske udvikling og stan­
dardisering er mangelfuld. TIDE-pilotprojektet (1991-1992) har vist, at 
aktørerne i denne sektor er i stand til og interesseret i at tage udfordringen 
op. 
3. Konklusion 
Kommissionen har ladet forskning og udvikling indgå i rehabiliteringstekno­
logien i sine forslag til det fjerde rammeprogram (1994-1998)(c). Resultaterne 
af TIDE-pilotfasen (1991-1992) har imidlertid vist, at det er nødvendigt 
hurtigt at tage et initiativ på grundlag af disse. Der skal handles lige nu for 
at få yderligere gang i virksomhedernes samarbejde om rehabiliteringsteknologi 
og for at undgå, at initiativet går i stå og mulighederne i det indre marked 
forpasses. Nærværende forslag omhandler en toårig fælles skabsforanstaltning 
(1993-1994) til udnyttelse og fremme af rehabiliteringsteknologi. Fællesskabs­
foranstaltningen består i delvis finansering af projekterne med mulighed for 
fuld finansering af nogle få direkte foranstaltninger. Ud over de beløb, der er 
afsat til TIDE-pilotfasen, anslås Fællesskabets nødvendige finansielle bidrag 
(b) Jf. anden fase i TIDE-arbejdsplanen (udkast af 14. februar 1992) for 
nærmere oplysninger. 
(c) Jf. KOM(92) 406, Kommissionens arbejdsdokument angående det fjerde 
rammeprogram for Fællesskabets indsats inden for forskning og teknologisk 
udvikling, bilag II, punkt 18: "Videnskab og teknologi som indsats i kampen 
for at undgå sociale tabere". 
-4-
til 35 mio. ECU for TIDE-foranstaltningen. Heraf er de 15 mio. ECU afsat på De 
Europæiske Fællesskabers 1993-budget, og det anslås nødvendigt at afsætte 20 
mio. ECU i 1994. 
Der bør nedsættes et udvalg, der skal bistå Kommissionen med at udføre de 
opgaver, den får pålagt ifølge denne beslutning. 

-5-
Forslag til 
RÅDETS BESLUTNING 
om et fællesskabsinitiativ vedrørende 
teknologi for handicappede og ældre (TIDE) 
(1993 - 1994) 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Øknonomiske 
Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet(1), 
under henvisning til udtalelse fra Det Økonomiske og Sociale Udvalg(2), og 
ud fra følgende betragtninger: 
Fællesskabet har til opgave blandt andet at fremme en harmonisk udvikling af 
den økonomiske virksomhed og en varig og afbalanceret ekspansion i Fælles­
skabet; ifølge Traktatens artikel 130A skal Fællesskabet, for at fremme en 
harmonisk udvikling, udvikle og fortsætte sin indsats for at styrke sin 
økonomiske og sociale samhørighed; 
i den resolution, Rådet og repræsentanterne for medlemsstaternes regeringer, 
forsamlet i Rådet, vedtog den 21. december 1981(3) om handicappedes sociale 
integration, understreges det, at det er vigtigt at fremme udviklingen af og 
adgangen til tekniske hjælpemidler og at samle information og erfaringer inden 
for ny teknologi og dens anvendelse for at fremme kommunikation, mobilitet og 
beskæftigelse for handicappede; 
(1) EFT 
(2) EFT 
(3) EFT nr. C 347 af 31.12.1981. 
-6-
Kommissionen har gennemført TIDE-pilotprojektet, der omhandler teknologi 
vedrørende samfundsmæssig og erhvervsmæssig integration af handicappede og 
ældre(4), for at få belyst, at det er nødvendigt at iværksætte en 
fællesskabsforanstaltning på dette område; 
Europa-Parlamentet opfordrede i sin beslutning af 17. september 1992(5) 
Fællesskabet til at iværksætte et program for 1993 og 1994 på grundlag af 
resultaterne af TIDE-pilotfasen samt til at afsætte tilstrækkelige midler til 
dette program; 
10 til 15% af alle europæere lider i dagliglivet under et handicap og har 
derfor ikke samme personlige og samfundsøkonomiske muligheder som andre; 
ældre og især gamle udgør en høj andel af de handicappede, og denne andel vil i 
fremtiden stige væsentligt i Fællesskabet og medføre store stigninger i de 
samlede sundhedsomkostninger; 
ny teknologi frembyder mange muligheder for at hjælpe handicappede og ældre til 
at klare sig selv bedre, idet den kan opfylde deres forventninger, fremme den 
sociale og økonomiske sammenhæng og bidrage til at begrænse omsorgsudgifterne, 
hvilket også kommer socialsikringsordningerne til gode, idet de store udgifter 
til plejehjem, beskyttede boliger og hjemmepleje mindskes; 
det nuværende marked for denne teknologi, der skal bidrage til en uafhængig 
tilværelse og samfundsøkonomisk integration, er meget opdelt på grund af 
tekniske områder, nationale forskrifter, kulturelle normer og handicapkate­
gorier, hvad der ikke er befordrende for tilvejebringelse af teknologiske 
løsninger i Fællesskabet, og hvad der medfører høje priser for både enkelt­
personer og finansieringsorganer; 
der skal gøres en større koordineringsindsats, så der kan skabes større 
sammenhæng og omkostningseffektivitet på markedet for rehabiliteringsteknologi, 
både ved at skabe større overensstemmelse mellem rehabiliteringsteknologien og 
den generelt orienterede teknologi og ved gradvis at forbedre handicappedes og 
ældres adgang til den generelt orienterede teknologi; 
de nationale markeder for rehabiliteringsteknologi er meget opdelte og giver 
ikke mulighed for stordriftsfordele, og det er ikke tilstrækkeligt at gøre en 
indsats på medlemsstatsplan for at fremme den koordinering, der er nødvendig 
(4) EFT nr. C 7Ç af 21.3.1991. 
(5) (A3-0247/92) EFT nr. C 284 af 2.11.1992 
-7-
for at etablere et indre marked for rehabiliteringsteknologi, ligesom en sådan 
indsats ville være dobbeltarbejde; 
med denne foranstaltning vil de handicappede og ældre få meget bedre adgang 
både til rehabiliteringsindustrien i Europa og til den generelt orienterede 
teknologi; 
det er nødvendigt på fællesskabsplan at gøre en indsats i henhold til sub­
sidiaritetsprincippet for at få samlet den knappe men spredte viden i 
medlemsstaterne, så der kan opstilles koordinerede, tværfaglige aktiviteter med 
henblik på gennem teknologi at sikre handicappedes og ældres samfundsog 
erhvervsmæssige integration og forbedre grundlaget for den europæiske 
rehabiliteringsteknologiindustris internationale konkurrencedygtighed; 
det er størrelsesmæssigt berettiget at gennemføre en fællesskabsforanstaltning, 
da de nationale markeder er for små. og meget opdelte, og af hensyn til en 
styrkelse af det indre marked for rehabiliteringsteknologi er det berettiget at 
gennemføre en fællesskabsforanstaltning, samtidig med at det er vanskeligt for 
erhvervslivet at koordinere sin indsats, og den teknologiske udvikling og stan­
dardisering er mangelfuld; 
de nævnte mål kan derfor bedst nås gennem en koordineret fællesskabsforan­
staltning; 
der bør nedsættes et udvalg, der bistår Kommissionen med at udføre opgaverne 
ifølge denne beslutning; 
Traktaten indeholder ikke den fornødne hjemmel til sådanne foranstaltninger, og 
derfor skal artikel 235 bringes i anvendelse -
TRUFFET FØLGENDE BESLUTNING: 
-8-
Artikel 1 
1. Der vedtages en fællesskabsforanstaltning vedrørende teknologi for han­
dicappede og ældre, der benævnes TIDE-foranstaltningen (Technology 
Initiative for Disabled and Elderly people), for en to-årig periode fra den 
dag, denne beslutning vedtages. 
2. Bilaget, der udgør en integrerende del af denne beslutning, indeholder et 
resumé af Fællesskabets handlingsplan og gennemføre1sesprocedurerne for 
denne. 
Artikel 2 
Formålet med denne fællesskabsforanstaltning er at fremme etableringen af et 
indre marked for rehabiliteringsteknologi i Europa med henblik på at lette 
handicappedes og ældres samfunds- og erhvervsmæssige integration. Dette skal 
ske ved bedre at udnytte rehabiliteringsteknologien og ved at styrke samar­
bejdet mellem virksomhederne. 
Artikel 3 
1. I forbindelse med fællesskabsforanstaltningen defineres rehabiliterings­
teknologi som teknologi, der tager sigte på ældre og handicappede for at 
give dem mulighed for at klare sig selv og blive bedre integreret i sam­
funds- og erhvervslivet. 
2. I forbindelse med fællesskabsforanstaltningen dækker udtrykkene "han­
dicappede" eller "personer med handicap" alle personer med alle former for 
handicap, også mindre handicap, der skyldes funktionsnedsættelser som 
omhandlet i Verdenssundhedsorganisationens internationale klassificering af 
"Impairments, Disabilities and Handicaps". Ældre må med alderen regne med 
at komme til at lide af lettere sensoriske eller motoriske handicap eller 
sygdom, der begrænser deres tilværelse. 
Artikel 4 
Kommmissionen foretager en evaluering af de opnåede resultater og aflægger 
rapport til Rådet og Parlamentet. 
Ovennævnte rapporter udarbejdes under hensyntagen til målene i bilaget til 
denne beslutning. 
-9-
Artikel 5 
1. Kommissionen er ansvarlig for gennemførelsen af TIDE-foranstaltningen. 
2. Der nedsættes et rådgivende udvalg, i det følgende benævnt "udvalget", der 
skal bistå Kommissionen. Det skal bestå af repræsentanter fra 
medlemsstaterne og har Kommissionens repræsentant som formand. 
Kommissionens repræsentant forelægger udvalget udkast til de beslutninger, 
der skal træffes. Udvalget afgiver udtalelse om udkastet inden for en 
frist, som formanden fastsætter ud fra, hvor meget sagen haster, om 
nødvendigt ved en afstemning. 
Udtalelsen optages i referatet af udvalgets møde; desuden kan den enkelte 
medlemsstat forlange at få sin holdning anført i referatet. 
Kommissionen skal tage mest muligt hensyn til udvalgets udtalelse. Den skal 
informere udvalget om, på hvilken måde der er blevet taget hensyn til dets 
udtalelse. 
3. Ved gennemførelsen af handlingsplanen anvendes proceduren i stk. 2 på 
følgende spørgsmål: 
- prioriterede emner for handlingsplanen i bilag I, 
indholdet af indkaldelser af tilbud, 
udvælgelseskriterier for projekter og kontrahenter, 
- bevillinger til prioriterede emner, 
projektevaluering, 
- undtagelser fra artikel 7, stk. 2, og 
- evaluering af fællesskabsforanstaltningen med henblik på udarbejdelse af 
den i artikel 4 omhandlede rapport. 
4. Kommissionen sikrer, at TIDE-aktiviteterne koordineres indbyrdes, og at de 
stemmer overens med og supplerer andre fællesskabsprogrammer og -
foranstaltninger. 
Artikel 6 
1. Med henblik på de i artikel 1 omhandlede aktiviteter skal medlemsstaterne 
og Kommissionen udveksle alle relevante oplysninger, som de har adgang til 
og må videregive, om de af denne beslutning dækkede områder, uanset om de 
planlægges eller udføres af dem eller ej. 
-10-
2. Oplysningerne udveksles ifølge en procedure, som Kommissionen fastlægger, 
og behandles fortroligt på oplysningskildens anmodning. 
Artikel 7 
1. Fællesskabets finansielle bidrag tilpasses det enkelte tilfælde. Det kan 
tage form af direkte eller indirekte tilskud, foreløbigt kapitalindskud 
eller andet. 
2. Til gennemførelse af TIDE-foranstaltningen indhenter Kommissionen normalt 
forslag, idet den, når det er relevant, offentliggør de pågældende 
indkaldelser i De Europæiske Fællesskabers Tidende. 
3. Til gennemførelse af foranstaltningen anvender Kommissionen de redskaber og 
organer, som den fremmer i forbindelse med Fællesskabets politik på. andre 
områder, især regionalpolitikken, for at gøre foranstaltningen mere 
effektiv og sammenhængende. 
4. Kommissionens medkontrahenter skal i almindelighed, undtagen når det gælder 
undersøgelser og tjenester for Kommissionen, bære størstedelen af 
finansieringen og mindst 50% af de samlede omkostninger. Dog er det ikke 
udelukket, at Fællesskabets bidrag undtagelsesvis og i overensstemmelse med 
proceduren i artikel 5 kan overstige denne procentdel, især hvis der er 
tale om at tage hensyn til de særlige problemer, som tilbagestående 
regioner og regioner i industriel tilbagegang har med at deltage i tvær­
nationale aktiviteter. 
Bortset fra undersøgelser og tjenester skal der i de tilskudsberettigede 
projekter være mindst to deltagere fra forskellige medlemsstater. 
-11-
BILAO I 
RESUME AF HANDLINGSPLANEN SAMT GENNEMFØRELSESPROCEDURER 
1. Mål 
TIDE-fællesskabsforanstaltningen er et initiativ til fremme og udnyttelse 
af teknologi med det bestemte hovedformål 
"at fremme etableringen af et indre marked for rehabiliteringsteknologi i 
Europa for at lette handicappedes og ældres integrering i samfunds- og 
erhvervslivet". 
Midlet er samarbejde mellem tværfaglige team. Samarbejdet tager sigte på at 
- udbrede kendskabet til, gøre rede for og tilpasse teknologien til 
brugergruppernes behov, 
- finde frem til nye former for udnyttelse af rehabiliteringsteknologien, 
f.eks. intelligente ældreboliger og avancerede høreapparater, 
fremme innovation og teknologioverførsel inden for rehabiliterings­
teknologien og 
- fremskynde udarbejdelsen af tekniske forskrifter og standarder. 
2. Rammerne for de foranstaltninger, der skal fremme etableringen af det indre 
marked for rehabiliteringsteknologi 
TIDE-foranstaltningen består af fire dele(6) svarende til følgende 
arbej dsområder: 
1. Adgang til kommunikations- og informationsteknologi og støtte til 
interpersonel kommunikation: Adgang til og dialog med multimediemiljøer; 
teknologi til bedre interpersonel kommunikation; tilgængelige tjenester 
og systemer. 
2. Omgivelseskontrolteknologi i dagliglivet: Bruger- og systemgrænseflader; 
robottekniksystemer; mobilitets- og transportkontrolsystemer. 
3. Genopbygning og styrkelse af motoriske og kognitive funktioner: IT til 
individualiserede planer for vurdering, rehabilitering og autonomi i 
samfundslivet; teknologi til rehabilitering og opretholdelse af 
motoriske funktioner; substitutionsmateriel for motoriske funktioner. 
4. Teknologi vedrørende integrerede systemer: Intelligente miljøer og 
systemer; orienterings- og navigationssystemer for mobilitet; ar­
bejdsomgivelser for handicappede og ældre. 
Foranstaltningen vil hovedsagelig bestå i et kompleks af projekter til 
fremme og udnyttelse af teknologi. Alle projekterne forventes at deltage i 
de horisontale aktiviteter under TIDE-foranstaltningen. Disse omfatter 
tilvejebringelse af fælles holdninger, markedsundersøgelser, costbenefit-
og omkostningseffektivitetsanalyser og standardisering. De horisontale 
aktiviteter tager sigte på løsningsrammer, en costbenefitmodel, en 
markedsfaktormodel og informationsarbejde. De enkelte projekter vil blive 
pålagt nogle fælles opgaver, der overvejende vil bestå i at evaluere de 
opstillede modeller og fremskaffe data. 
(6) Jf. anden fase i TIDE-arbejdsplanen (udkast af 14. februar 1992) for 
nærmere oplysninger om de enkelte punkter, arbejdsområder osv. 
-12-
Det forventes også, at projektdeltagerne sørger for at udbrede og udnytte 
deres egne resultater. 
Det arbejde, der skal udføres, skal følge grundprincipperne for markedsog 
kundeorienteret teknologifremme, der i TIDE udtrykkeligt er udarbejdet som 
fem sammenkædede principper, nemlig: 
- Det brugerorienterede princip: Brugerne skal inddrages i projekterne. 
Projekterne skal levere oplysninger om den endelige brugers behov og om 
de forventede fordele af de teknologiske løsninger for slutbrugerne. 
- Det markedsorienterede princip: Projekterne skal udnytte mulighederne 
ved det indre marked og føre til udvikling af teknologibaserede pro­
totypeprodukter og -tjenester. 
- Princippet om innovation og teknologitilpasning: Der skal lægges vægt på 
innovation og tilpasning og avanceret udnyttelse af ny teknologi og 
dennes integrering i relevante internationale standarder. 
- Princippet om tværfagligt koncept: Projekterne skal udnytte de knappe 
videnskabelige, tekniske og kommercielle ressourcer på et område, der 
kræver social, økonomisk, undervisningsmæssig og klinisk samt tekno­
logisk viden. 
- Princippet-om teknologisk verificering: Teknologiudnyttelses formerne 
skal evalueres med faktiske eller potentielle slutbrugere ved hjælp af 
feltforsøg eller scenarier. 
3. Forvaltningen af TIDE-foranstaltningen 
Det er nødvendigt, at telekommunikations-, informations- og rehabilite-
ringsteknologiindustrien i betydelig grad bidrager til gennemførelsen af 
TIDE-foranstaltningen. Små og mellemstore virksomheder, forskningsinsti­
tutter, bruger- og serviceorganisationer, universiteter og virksomheder, 
der beskæftiger sig med udstyr, systemud4Yteknologimarkedet. 
Alle projekter indebærer et samarbejde—hen -oveir EF-landenes grænser. Et 
minimumskrav er, at der i hvert projektkonsortium er mindst to selvstændige 
partnere, der ikke er etableret i samme medlemsstat. Mindst to af partnerne 
skal være erhvervsvirksomheder. Deltagelsen sker på grundlag af en kontrakt 
om deling af udgifterne med Kommissionen. Kontrakterne tildeles ved 
indkaldelse af forslag og uafhængig evaluering af forslagene. Indkaldelse 
af forslag, der henviser til denne handlingsplan, distribueres i vide 
kredse og offentliggøres i De Europæiske Fællesskabers Tidende. Deltagerne 
forventes at dække mindst 50% af de samlede udgifter, men har fuld ret til 
ny viden og patenter som følge af arbejdet. 
Hvis der er indgået rammeaftaler om videnskabeligt og teknisk samarbejde 
mellem europæiske tredjelande og De Europæiske Fællesskaber, kan organi­
sationer og virksomheder, der er etableret i disse lande, under visse 
omstændigheder, der fastlægges af Kommissionen, blive partnere i et pro­
jekt, der gennemføres i forbindelse med denne fællesskabsforanstaltning. 
-13-
BILAG ir 
FINANSIERINGSOVERSIGT 
1. BUDGETAFSNIT 
TIDE (samfunds- og erhvervsmæssig integration af handicappede og ældre). 
2. BUDGETARTIKEL 
-B6-8108 
3. RETSGRUNDLAG 
Artikel 235 i Traktaten om oprettelse af Det Europæiske Økonomiske Fæl­
lesskab. 
4. BESKRIVELSE AF FORANSTALTNINGEN 
4.1 Mål 
Hovedformålet med TIDE-foranstaltu±ngen er at "fremme etableringen 
af et indre marked for rehabiliteringsiæknologi i Europa for at 
lette handicappedes og ældres integrering i samfunds- og er­
hvervslivet" . TIDE kan bidrage til dette mål gennem udviklingssam­
arbejde om højteknologiske prototypeprodukter og -tjenester. 
4.2 Løbetid 
1993-1994. 
4.3 Aktører 
- Leverandører af informationsteknologi, telekommunikaton og 
kontroludstyr. 
- Rehabiliteringsteknologiindustrien. 
Rehabiliteringscentre. 
- Forskningscentre og universiteter. 
- Brugerorganisationer for handicappede og ældre. 
Mellem 60 og 80 mio. europæere er ældre eller handicappede. Heraf 
anses mellem 26 og 30 mio. for at have behov for rehabiliterings-
teknologisk materiel og service. Disse får indirekte gavn af en mere 
tilgængelig og mere prisbillig rehabiliteringsteknologi som følge af 
denne foranstaltning. 
5. KLASSIFIKATION 
Ikke obligatoriske udgifter (DNO); opdelte bevillinger (CD). 
6. UDGIFTENS ART 
Foranstaltningen gennemføres hovedsaglig som udgiftsdelte projekter til 
fremme og udnyttelse af teknologi (92% af kontrakterne) og nogle få direkte 
foranstaltninger (8% af kontrakterne). Arbejdet bliver udført af 
tværnationale konsortier, der omfatter mindst to erhvervsvirksomheder fra 
forskellige medlemsstater og som regel også SMV, forskningsinstitutter 
-14-
og/eller universiteter. 
Fællesskabets deltagelse i finansieringen af projekter til fremme og 
udnyttelse af teknologi overstiger normalt ikke 50% af de samlede udgifter. 
Universiteter og velgørende organisationer kan imidlertid ansøge om 100% af 
grænseomkostningerne. 
Direkte foranstaltninger finansieres i princippet med 100%. 
FINANSIELLE VIRKNINGER FOR INTERVENTIONSBEVILLINGERNE 
35 mio. ECU. 
7.1 Samlede udgifter i foranstaltningens løbetid (2 ir: 1993-1994) 
På grundlag af omfattende drøftelser med aktørerne og erfaringerne 
fra TIDE-pilotprojektet kan udgifterne til foranstaltningens 
gennemførelse skønsmæssigt opdeles således: 
Projekter (udgiftsdelte) 
1. Adgang til kommunikation og informa­
tionsteknologi og støtte til inter­
personel kommunikation 
2. Kontrolteknologi 
3. Genopbygning og styrkelse af funktion 
4. Teknologi vedrørende integrerede systemer 
Horisontale aktiviteter (direkte foranstaltninger) 
Personale 
Administrât ion mio. ECU 
10,1 
5,6 
2,3 
8,8 
2,2 
2,2 
3,8 
7 *2 a) Forfaldsplan for forpligtelsesbevillinger 
1993 
Kontrakter 13,6 
Personaleudgifter 0,0 
Administrationsudgifter 1,4 
I ALT 15,0 1994 
15,4 
2,2 
2,4 
20,0(7) 1995 1996 I ALT 
29,0 
2,2 
3,8 
35,0 
(7)Dette tal er kun retningsgivende, da bevillingsomfanget er afhængigt af den 
årlige budgetprocedure med de begrænsninger og lofter, som nuværende og 
fremtidige økonomiske udsigter afgør. 
-15-
7.2 b) Forfaldsplan for betalingsbevillinger 
1993 1994 1995 1996 I ALT 
Kontrakter 5,0 11,0 9,0 4,0 29,0 
Personaleudgifter 0,0 2,2 2,2 
Administrationsudgifter 1,4 2,4 3,8 
I ALT 6,4 15,6 9,0 4,0 35,0 
7.3 Beregningsmetode 
a) Udgifter til kontrakter 
Disse udgifter dækker Fællesskabets finansielle bidrag til det 
arbejde til fremme og udnyttelse af teknologi, der udføres i 
henhold til kontrakter om udgiftsdeling, der indgås med er­
hvervsvirksomheder, universiteter og forskningsinstitutter i 
medlemsstaterne. 
b) Driftsudgifter 
Disse udgifter dækker administrative opgaver (udvalget der 
støtter Kommissionen i foranstaltningens gennemførelse, ar­
bejdsgruppemøder, udsendelse af dokumenter og oplysninger), 
hjælpepersonale, konsulenter, anvendelse af databehandlingsog 
telekommunikationsfaciliteter og andre støtteaktiviteter. 
c) Finansiering af udgifterne 
De bevillinger, der skal dække Fællesskabets bidrag til denne 
foranstaltning, skal opføres på Fællesskabets budget for 1993 og 
1994. På Fællesskabets 1993-budget er der allerede afsat 15 mio. 
ECU til dette formål. 
8. KONTROL TIL HINDRING AF BEDRAGERI 
- Generaldirektoratet for Finanskontrol fører administrativ kontrol med 
budgetgennemførelsen. 
Generaldirektoratet for Informationsteknologi og -industri samt 
Telekommunikation har ret til at foretage revision og kontrol. 
- Kommissionens tjenestemænd fører kontrol med de projekter, de har 
ansvaret for. 
- Revisionsretten foretager revision i overensstemmelse med Traktaten. 
-16-
9. PERSONALE 
Behovene til denne foranstaltning er anslået på grundlag af udgifterne til 
følgende vedtægtsomfattede FU-personale: 
5 stillinger i kategori A 
2 stillinger i kategori B 
3 stillinger i kategori C. 
Personaleomkostningerne beregnes på grundlag af de skønnede satser for 1994 
ganget med 6/12, hvorved der tages hensyn til den tid, der går, før 
personalet bliver ansat og påbegynder arbejdet: 
A-personale 120 000 ECU 
B-personale 75 000 ECU 
C-personale 46 000 ECU 
10. ANALYSE AF OMKOSTNINGSEFFEKTIVITET 
10.1 Mål og sammenhæng med finansieringsprogrammet 
TIDE-foranstaltningen er et initiativ til fremme og udnyttelse af 
teknologi med det bestemte hovedformål 
"at fremme etableringen af et indre marked for rehabiliterings­
teknologi i Europa for at lette handicappedes og ældres integrering 
i samfunds- og erhvervslivet". 
Midlet er samarbejde mellem tværfaglige team, og samarbejdet tager 
sigte på følgende punkter: 
- Kendskabet til teknologien skal udbredes, ligesom der skal gøres 
rede for den, og den skal tilpasses brugergruppernes behov. Der 
vil blive offentliggjort en TIDE-håndbog med bruger-
specifikationer og teknologiske løsninger (horisontale aktivi­
teter) . 
- Der skal findes frem til nye former for udnyttelse af rehabi­
literingsteknologien, f.eks. intelligente ældreboliger og 
avancerede høreapparater (projekter). Der forventes over 50 nye 
teknologisk avancerede prototypeindretninger og -tjenester. 
Innovation og teknologioverførsel skal fremmes inden for reha­
biliteringsteknologien. Der vil blive opstillet nye omkostnings-
effekt ivitetsmodel 1er for udnyttelse af rehabiliteringsteknologi 
i marken og udformet markeds- og distributionsfaktorer for den 
europæiske rehabiliteringsteknologi (horisontale aktiviteter). 
- Udarbejdelsen af tekniske forskrifter og standarder skal frem­
skyndes. Specialister i rehabiliteringsteknologi vil blive 
tilknyttet standardiseringsorganer, såsom ETSI, og der vil blive 
fremsat forslag til tekniske standarder (horisontale 
aktiviteter). 
10.2 Begrundelse for foranstaltningen 
Da handicap og aldring har en stadig større indflydelse på euro­
pæernes tilværelse, er der et stort behov for rehabiliteringstek-
nologisk materiel og service. Dette er nødvendigt for at sikre 
ligestilling i Fællesskabets samfunds- og erhvervsliv. Desuden kan 
det bidrage til at begrænse de stigende omsorgsudgifter. Aktørerne 
på dette marked (erhvervsvirksomheder, forskningsinstitutter og 
brugerorganisationer) har ikke de organisatoriske forudsætninger for 
-17-
på en rentabel måde at koordinere deres indsats og tage udfordringen 
fra det indre marked op. Rehabiliteringsteknologien består af små, 
opdelte markeder, de teknologiske udviklingsbestræbelser er 
utilstrækkelige og overlapper hinanden, brugerspecifikationerne er 
uklare, og der mangler standardisering på området. 
Er det størrelsesmæssigt berettiget at gennemføre en fællesskabs­
foranstaltning, da de nationale markeder er for små og meget op­
delte, og af hensyn til en styrkelse af det indre marked for rehabi­
literingsteknologi er det berettiget at gennemføre en fælles­
skabsforanstaltning, samtidig med at det er vanskeligt for 
erhvervslivet at koordinere sin indsats, og den teknologiske 
udvikling og standardisering er mangelfuld. Desuden har 
aktiviteterne i forbindelse med TIDE-pilotprojektet klart vist, at 
arbejdet inden for rehabiliteringsteknologien i medlemsstaterne er 
utilstrækkeligt og ikke koordineret. Markedet og industrien for 
rehabiliteringsteknologi befinder sig på begyndelsesstadiet og 
kræver økonomisk incitament og europæisk samarbejde, hvis den skal 
udvikle sig som en helhed. Det er for tidligt at fastsætte 
fællesskabsbestemmelser. Fællesskabsforanstaltningen skal virke som 
en katalysator, der fremmer investering og samarbejde og således 
bidrager til den fremtidige regulering på dette område. 
10.3 Opfølgning og evaluering af foranstaltningen 
For alle projekter til fremme og udnyttelse af teknologi skal der 
indsendes foreløbige og endelige rapporter, og prototyperne skal 
demonstreres. Derudover skal projekterne levere oplysninger om 
brugerspecifikationer samt resultater af prototypeprøvninger med 
brugerne og oplysninger om markedet. Nogle prototyper vil 
sandsynligvis blive genstand for omfattende afprøvning i 
rehabiliteringscentrene og vil således også bidrage til 
udarbejdelsen af nye certificeringsprocedurer og standarder. 
Foranstaltningen bliver justeret på baggrund af de foreløbige 
rapporter og resultaterne af projektrevisionerne (hver 6. måned). 
Kommissionen vil med bistand fra eksterne eksperter formelt evaluere 
foranstaltningen på baggrund af ovennævnte mål. 

-18-
EVALUERING AF VIRKNINGERNE FOR SMÅ OG MELLEMSTORE 
VIRKSOMHEDER (SMV) OG FOR BESKÆFTIGELSEN 
Det overordnede mål med denne foranstaltning er at udvikle og udnytte avanceret 
teknologi til handicappede og ældre og at fremme strategiske alliancer og 
sammenslutninger inden for forskning og industri, så den europæiske industri 
(telekommunikations- og informationsindustri, robotteknik og kon­
trolsystemindustrien, tekniske hjælpemidler osv.) kan klare sig i konkurrencen 
på verdensmarkedet. 
Pilotprojektet har vist, at SMV er interesseret i et udviklingssamarbejde på 
dette område. SMV udgjorde omkring 80% af de virksomheder, der deltog i pi­
lotprojektet. Et udviklingssamarbejde giver SMV gode muligheder for både at 
erhverve ny teknologi og få kendskab til erhvervsmiljøet i andre medlemsstater. 
Dette har stor betydning for en kommerciel succes i det indre marked. Gennem 
samarbejde og prækompetitive aktiviteter kan små og mellemstore virksomheder 
udnytte disse fordele. SMV har ikke det fornødne kendskab til markederne og til 
sprog, og de har heller ikke de nødvendige administrative og økonomiske 
ressourcer til at kunne erhverve ny teknologi og nye markeder. Desuden er det 
for det meste sådan, at jo højere det teknologiske niveau er for nye produkter, 
jo længere tid tager det at udvikle dem, og jo større bliver de nødvendige 
investeringer i nye produkter og processer. Dette skaber vanskeligheder især 
for mange meget små virksomheder i denne sektor. 
TIDE-projfikterne er specielt egnede til at fremme.- samarbejdet mellem forsk­
ningscentre, SMV og kommunikations- og informationsindustrien. Blandt de 
teknologifremmende aktiviteter, sådanne konsortier kan varetage, kan nævnes 
computerudvikling til sproglig genoptræning, intelligente ældreboliger og 
avancerede grafiske transformere for blinde. Hvis den europæiske industri skal 
kunne drage fordel af mulighederne ved det indre marked, skal der skabes 
gensidigt fordelagtige forbindelser mellem markedets aktører, egnet 
teknologioverførsel og udviklingskonsortier. 
SMV kan få mange fordele af at deltage. En stor fordel er adgangen til 
grundforskningsresultater fra forskningslaboratorier, universiteter og den mest 
avancerede europæiske teknologiindustri. En anden fordel for SMV er, at de kan 
få ajourført deres egen teknologi og viden og løst vigtige problemer. De 
innovative højteknologiske løsninger, der tager sigte på det meget krævende 
marked af ældre og handicappede, ender undertiden med også at blive anvendt i 
større og mere traditionelle sektorer. I denne forbindelse kan f.eks. nævnes 
kuglepennen, der oprindeligt blev udformet til personer med motoriske 
forstyrrelser, båndoptageren, der først blev fremstillet til blinde, de tidlige 
fjernbetjeningsanordninger og stenotypimaskiner. SMV har også stor mulighed for 
at skaffe viden og kontakter, så de kan få adgang til et vigtigt højteknologisk 
marked i hele Europa. 
Konstant ajourføring af højteknologien er nøglen til at bevare det nuværende 
beskæftigelsesniveau i rehabiliteringsteknologiindustrien og skabe nye ar­
bejdspladser. Især SMV er truet af den mulighed, den amerikanske industri, der 
støttes af et stærkt homogent hjemmemarked, ser i det indre marked. Lovgivning 
om positiv særbehandling i USA (Americans with Disabilities Act, 1990) har 
skabt et særlig solidt industrielt grundlag for højteknologi. Det indre marked, 
især gensidig anerkendelse af certificeringer, gør det europæiske 
rehabiliteringsteknologimarked attraktivt for amerikansk industri. For at den 
europæiske industri, der omfatter mange SMV, kan overleve, er det nødvendigt at 
gøre en teknologioverførselsindsats, udvikle egnede normer og standarder med 
henblik på kompatibilitet, forbedre kendskabet til brugernes behov og fremme 
oprettelsen af egnede interessegrupper og konsortier blandt aktørerne. Desuden 
er de nye teknologiske redskaber og tjenester særlig vigtige for beskæftigelsen 
af handicappede, hvoraf omkring 80% er arbejdsløse. 


ISSN 0254-1459 
KOM(93) 175 endelig udg. 
DOKUMENTER 
DA 05 15 
Katalognummer : CB-CO-93-202-DA-C 
ISBN 92-77-55229-8 
Kontoret for De Europæiske Fællesskabers Officielle Publikationer 
L-2985 Luxembourg